CELEX: 62013CN0023
Language: hu
Date: 2013-01-17 00:00:00
Title: C-23/13. sz. ügy: 2013. január 17-én benyújtott kereset — Európai Bizottság kontra Francia Köztársaság

16.3.2013   
            
            
               HU
            
            
               Az Európai Unió Hivatalos Lapja
            
            
               C 79/11
            
         2013. január 17-én benyújtott kereset — Európai Bizottság kontra Francia Köztársaság
   (C-23/13. sz. ügy)
   2013/C 79/18
   Az eljárás nyelve: francia
   
      Felek
   
   
      Felperes: Európai Bizottság (képviselők: J.–P. Keppenne és E. Manhaeve meghatalmazottak)
   
      Alperes: Francia Köztársaság
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy a Francia Köztársaság — azáltal, hogy nem biztosította nyolc, ún. normál területeken elhelyezkedő, 15 000 lakosegyenértéknél nagyobb agglomerációban a települési szennyvíz összegyűjtését és kezelését — nem teljesítette a települési szennyvíz kezeléséről szóló, 1991. május 21-i 91/271/EGK tanácsi irányelv (1) 3. és 4. cikkének rendelkezéseiből eredő kötelezettségeit;
            
         
               —
            
            
               a Francia Köztársaságot kötelezze a költségek viselésére.
            
         
      Jogalapok és fontosabb érvek
   
   A Bizottság keresetében azt kifogásolja, hogy Franciaország nyolc agglomerációban nem megfelelően hajtotta végre a települési szennyvíz kezeléséről szóló, 1991. május 21-i 91/271/EGK tanács irányelvet.
   A 91/271/EGK tanács irányelv 3. cikkének (1) bekezdése és 4. cikkének (1) bekezdése értelmében a 15 000 lakosegyenértéknél (LE) nagyobb agglomerációknak legkésőbb 2000. december 31-ig rendelkezniük kell a települési szennyvizet összegyűjtő rendszerekkel, és másodlagos kezelésnek vagy egy ezzel egyenértékű kezelésnek kell a települési szennyvizet alávetniük.
   A települési szennyvíz kezelésére vonatkozó kötelezettséget illetően az irányelv 4. cikkének (1) bekezdése előírja a tagállamok számára azon kötelezettséget, hogy biztosítsák, hogy a gyűjtőrendszerekbe vezetett szennyvizet vízbe történő kibocsátás előtt másodlagos kezelésnek vagy egy ezzel egyenértékű kezelésnek vessék alá.
   Végül az irányelv I. mellékletének D. pontjában bevezetett ellenőrzési eljárások lehetővé teszik annak ellenőrzését, hogy a települési szennyvíztisztító telepek kibocsátásai megfelelnek-e az ezen irányelvben a szennyvíz-kibocsátásra vonatkozóan megállapított követelményeknek.
   
      (1)  HL L 135., 40. o.; magyar nyelvű különkiadás 15. fejezet, 2. kötet, 25. o.